Cinshi Baibolo Isambilisha?
Bushe tuleikala mu “nshiku sha kulekelesha”?
Bushe kuti mwatila?
Ee
Awe
Nalimo
Ifyo Baibolo ilanda
“Mu nshiku sha kulekelesha mukesaba inshita ishayafya nga nshi.” (2 Timote 3:1) Amasesemo ya mu Baibolo e lyo ne filecitika mu calo filelanga ukuti tuleikala mu “nshiku sha kulekelesha.”
Finshi fimbi ifyo tusambililako ku fyo Baibolo ilanda?
Mu nshiku sha kulekelesha mukaba inkondo, ifipowe, ifinkukuma, na malwele ayashakalepola.—Mateo 24:3, 7; Luka 21:11.
Mu nshiku sha kulekelesha abantu abengi bakulacita ifyabipa kabili bakaleka ukutemwa ifya kwa Lesa.—2 Timote 3:2-5.
Bushe ifintu fikaba shani ku ntanshi?
Abantu bamo basumina . . .ukuti inshiku sha kulekelesha shikapwa ilyo icalo cikonaulwa capamo na bantu bonse ababapo, lelo bambi basubila ukuti ifintu mu calo fikawama. Muletipo shani?
Ifyo Baibolo ilanda
“Abalungama e bakekala mu calo, kabili bakekalamo umuyayaya.”—Amalumbo 37:29.
Finshi fimbi ifyo tusambililako ku fyo Baibolo ilanda?
Inshiku sha kulekelesha shikapwa ilyo Lesa akonaula ababifi.—1 Yohane 2:17.
Isonde likaba Paradaise.—Esaya 35:1, 6.
bem_Latn bem_Latn bem_Latn som_Latn sag_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn